आदिवासियों को नहीं दिया जा रहा उनका हक : लोढ़ा
शिवगंज | सालियोंका वेरा में आदिवासी सम्मेलन का आयोजन किया गया। जिसे संबोधित करते हुए पूर्व विधायक संयम लोढा ने कहा कि वन अधिकार कानून के तहत आदिवासियों के दावों का कानून के अनुरूप निस्तारण नहीं किया गया है। उन्होंने कहा कि वनविभाग की ओर से जीपीएस द्वारा किया गया आंकलन पूरी तरह से गलत है। जिसकी जांच होनी चाहिए। लोढा ने आरोप लगाया कि राजस्थान मे जुलाई 2016 तक आदिवासियों द्वारा किए 71 हजार छौ सौ वन अधिकार दावों (व्यक्तिगत सामुदायिक) को प्रस्तुत किए गए। जिनमें से 33 जार 8 सौ 54 दावे निरस्त कर दिये। इसकी सूचना तक आदिवासियों को नहीं दी गई। उन्होंने बताया कि अभी हाल मे पंचायत सहायक भर्ती के हजारों पदों पर अनुसूचित जाति जन जाति पिछड़ा वर्ग एवं महिलाओं के लिए आरक्षण का प्रावधान नहीं रखकर भाजपा ने संविधान की हत्या की है। शिवगंज प्रधान जीवाराम आर्य ने कहा कि केन्द्र राज्य की भाजपा सरकारों द्वारा बिना तैयारी के शुरू की गई राशन वितरण व्यवस्था में लागू किए गए अंगूछा वेरिफिकेशन प्रणाली से लाखों लोगों को परेशान किया जा रहा है। इस अवसर पर छिबागांव सरपंच पन्नाराम हिरागर, कांग्रेस कार्यकर्ता मोतीसिंह भाटी, प्रतापराम, देवो का वेरा, कन्हैयालाल मीणा, भगाराम देवासी, माणक देवासी, रघुनाथसिंह देवडा, सवाराम गरासिया, मोहन गरासिया, थावराराम, भगाराम वीराराम आदि उपस्थित थे।
hin_Deva hin_Deva